**9 epigrame**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9 epigrame

...

1

S-a măritat cu un unchiaș

Căruia nu-i știe anii,

El o iubește pătimaș

Ea îi iubește gologanii!

...

2

Se spune că-s băutor

Și chiar nu este-adevărat,

Eu sunt doar degustător,

Însă ceva mai...evoluat!

...

3

Am luat o treptă de la scară

Când soacră-mea era în pod,

Doar pentru-atât acuma zbiară,

Spunând că-s criminal, nerod!

...

4

Avem niște vecini cuminți,

Fac echipă împreună,

Ea ne spune ”ziua-bună”,

El, ne-njură printre dinți!

...

5

Dacă le spui că-s paraziți,

Se supără, scrâșnesc din dinți

Dar ei primesc de la buget

Până și apa din closet!

...

6

Ca să ajungă secretară

A trimis CV la toți,

Însă o recomandară

Florile de pe chiloți!

...

7

Cică a fost un dizident

Ce înjura vechiul regim,

Când înjura însă, nu știm.

Poate când nu era prezent?!

...

8

L-au acuzat de plagiat

Însă-i o gravă eroare,

El se afla în închisoare,

Pregătind un doctorat!

...

9

Nu cer clemență, ci dreptate,

Nu mai scrieți aberații,

Casele proprietate,

Le am doar din meditații!